Í gær fór þriðja umferð Íslandsmeistaramótsins í ralli fram á Snæfellsnesi og hófst keppnin og endaði í Stykkishólmi . Eknar voru tíu sérleiðir um Nesið og voru þær allar erfiðar og krefjandi , jafnt fyrir ökumenn sem bílana . Þetta er í fyrsta sinn sem keppnin er háð á Snæfellsnesi og því stóðu keppendur jafnir að vígi fyrir hana . Úrslit urðu þau að þeir félagar Jón Bjarni Hrólfsson og Borgar Ólafsson sigruðu á Mitshubishi Lancer Evo 6 bíl . Sigurður Bragi Guðmundsson og Ísak Guðjónsson náðu öðru sæti og Pétur S. Pétursson og Heimir S. Jónsson því þriðja . Þeir Pétur og Heimir eru efstir í stigakeppni Íslandsmeistaramótsins .